Ritratt: MaltaPost  Fit-23 ta' Lulju 2021, MaltaPost ser toħroġ sett ta' tliet bolol bl-isem 'Olympic Games 2020'. Dawn il-bollol se jkunu qed jikkommemoraw il-bidu tal-Logħob Olimpiku ta' din is-sena, li se jsiru f'Tokyo, ġewwa l- Ġappun bejn it-23 ta' Lulju u t-8 t' Awissu 2021. Il-Logħob Olimpiku huwa avveniment ewlieni li jsir kull erba' snin fejn atleti mid-dinja kollha jikkompetu kontra xulxin fi sports differenti. Il-Logħob huma maħsuba bl-għan li jingħaqdu n-nazzjonijiet mondjali b'mod paċifiku billi jedukaw liż-żgħażagħ permezz ta' sports prattikat mingħajr ebda tip ta' diskriminazzjoni bi ftehim reċiproku, ħbiberija u solidarjeta. Il-bollol se jinħarġu f'folji ta' għaxra. Kull bolla hija ta' daqs 35mm x 35mm, b'perforazzjoni ta' 13.75 x 13.75 u għandha watermark bis-salib ta' Malta. Kull folja hija ta' daqs 204mm x 99mm u ġew ipprintjati minn Printex Limited bi proċess offset. Il-Ħarġa tikkonsisti f'80,000 bolla tad- €0.59, f'80,000 bolla tal- €1.35 u 80,000 bolla taż- €2.80. Dan is-sett ġie ddisinjat minn Aidan Cassar. Din il-ħarġa filatelika se tkun għall-bejgħ mill-Fergħat Postali f' Malta u Għawdex minn nhar il-Ġimgħa 23 ta' Lulju 2021. Ordnijiet jistgħu jsiru online fuq is-sit jew bil-posta mill-Philatelic Bureau, MaltaPost p.l.c. Dan it-tagħrif twassal minn MaltaPost.